title: Eiropas Centrālās bankas Lēmums (ES) 2020/1331 (2020. gada 15. septembris), ar ko ieceļ struktūrvienību vadītājus deleģēto atbilstības un piemērotības lēmumu pieņemšanai un atceļ Lēmumu (ES) 2017/936 (ECB/2020/39)

text:
                  25.9.2020

                  LV

                  Eiropas Savienības Oficiālais Vēstnesis

                  L 312/34

         EIROPAS CENTRĀLĀS BANKAS LĒMUMS (ES) 2020/1331
         (2020. gada 15. septembris),
         ar ko ieceļ struktūrvienību vadītājus deleģēto atbilstības un piemērotības lēmumu pieņemšanai un atceļ Lēmumu (ES) 2017/936 (ECB/2020/39)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 11.6. pantu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
         ņemot vērā Eiropas Centrālās bankas Lēmumu (ES) 2017/935 (2016. gada 16. novembris) par pilnvaru pieņemt lēmumus par atbilstību un piemērotību deleģēšanu un atbilstības un piemērotības prasību novērtējumu (ECB/2016/42) (2) un jo īpaši tā 2. pantu,
         tā kā:

                     (1)

                     Lai nodrošinātu ievērojamo skaitu lēmumu, kurus Eiropas Centrālajai bankai (ECB) jāpieņem, lai izpildītu savus uzraudzības uzdevumus, izveidota procedūra noteiktu deleģēto lēmumu pieņemšanai.

                     (2)

                     Deleģēšanas lēmums stājas spēkā pēc tam, kad ECB Valde pieņēmusi lēmumu, ar kuru ieceļ vienu vai vairākus struktūrvienību vadītājus lēmumu pieņemšanai, pamatojoties uz deleģēšanas lēmumu.

                     (3)

                     Ieceļot struktūrvienību vadītājus, ECB Valdei būtu jāņem vērā deleģēšanas lēmuma nozīmīgums un to adresātu skaits, kuriem jānosūta deleģētie lēmumi.

                     (4)

                     Ar Eiropas Centrālās bankas Lēmumu (ES) 2017/936 (ECB/2017/16) (3) noteikti struktūrvienību vadītāji deleģēto lēmumu pieņemšanai saskaņā ar Lēmuma (ES) 2017/935 (ECB/2016/42) 2. pantu.

                     (5)

                     Lēmuma ECB/2004/2 (4) 10.1. pantā noteikts, ka ECB Valde lemj par ECB struktūrvienību skaitu, nosaukumu un attiecīgo kompetenci.

                     (6)

                     ECB banku uzraudzībā 2020. gada 1. oktobrī tiks veiktas organizatoriskas izmaiņas, tostarp divu papildu struktūrvienību izveide, uzdevumu pārdale un struktūrvienību nosaukuma maiņa. Tādējādi Lēmums (ES) 2017/936 (ECB/2017/16) vairs neatspoguļos ECB banku uzraudzības organizatorisko struktūru.

                     (7)

                     Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt lēmumus par atbilstību un piemērotību.

                     (8)

                     Tādēļ būtu jāatceļ Lēmums (ES) 2017/936 (ECB/2017/16),

               IR PIEŅĒMUSI ŠO LĒMUMU.

            1. pants
            Deleģētie lēmumi par atbilstību un piemērotību
            Deleģētos lēmumus saskaņā ar Lēmuma (ES) 2017/935 (ECB/2016/42) 2. pantu pieņem VUM pārvaldības un darbības ģenerāldirektorāta ģenerāldirektors vai ģenerāldirektora vietnieks, vai, ja tie nav pieejami, Atbilstības un piemērotības nodaļas vadītājs, kā arī kāds no šādiem struktūrvienību vadītājiem:

                        a)

                        Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                        b)

                        Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                        c)

                        Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

            2. pants
            Atcelšana un stāšanās spēkā

               1.   Tiek atcelts Lēmums (ES) 2017/936 (ECB/2017/16).

               2.   Šis lēmums stājas spēkā 2020. gada 1. oktobrī.

            Frankfurtē pie Mainas, 2020. gada 15. septembrī

                  ECB prezidente

               Christine LAGARDE

            (1)  OV L 141, 1.6.2017., 14. lpp.

            (2)  OV L 141, 1.6.2017., 21. lpp.

            (3)  Eiropas Centrālās bankas Lēmums (ES) 2017/936 (2017. gada 23. maijs), ar kuru ieceļ struktūrvienību vadītājus deleģēto lēmumu par atbilstību un piemērotību pieņemšanai (ECB/2017/16) (OV L 141, 1.6.2017., 26. lpp.).

            (4)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp).


title: Eiropas Centrālās bankas lēmums (ES) 2020/1333 (2020. gada 15. septembris), ar ko ieceļ struktūrvienību vadītājus deleģēto pašu kapitāla lēmumu pieņemšanai un atceļ Lēmumu (ES) 2018/547 (ECB/2020/41)

text:
                  25.9.2020

                  LV

                  Eiropas Savienības Oficiālais Vēstnesis

                  L 312/38

         EIROPAS CENTRĀLĀS BANKAS LĒMUMS (ES) 2020/1333
         (2020. gada 15. septembris),
         ar ko ieceļ struktūrvienību vadītājus deleģēto pašu kapitāla lēmumu pieņemšanai un atceļ Lēmumu (ES) 2018/547 (ECB/2020/41)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 11.6. pantu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
         ņemot vērā Eiropas Centrālās bankas Lēmumu (ES) 2018/546 (2018. gada 15. marts) par pašu kapitāla lēmumu pieņemšanas pilnvaru deleģēšanu (ECB/2018/10) (2) un jo īpaši tā 2. pantu,
         tā kā:

                     (1)

                     Lai nodrošinātu ievērojamo skaitu lēmumu, kurus Eiropas Centrālajai bankai (ECB) jāpieņem, lai izpildītu savus uzraudzības uzdevumus, izveidota procedūra noteiktu deleģēto lēmumu pieņemšanai.

                     (2)

                     Deleģēšanas lēmums stājas spēkā pēc tam, kad ECB Valde pieņēmusi lēmumu, ar kuru ieceļ vienu vai vairākus struktūrvienību vadītājus lēmumu pieņemšanai, pamatojoties uz minēto deleģēšanas lēmumu.

                     (3)

                     Ieceļot struktūrvienību vadītājus, ECB Valdei būtu jāņem vērā deleģēšanas lēmuma nozīmīgums un to adresātu skaits, kuriem jānosūta deleģētie lēmumi.

                     (4)

                     Ar Eiropas Centrālās bankas Lēmumu (ES) 2018/547 (ECB/2018/11) (3) noteikti struktūrvienību vadītāji deleģēto lēmumu pieņemšanai saskaņā ar Lēmuma (ES) 2018/546 (ECB/2018/10) 2. pantu.

                     (5)

                     Lēmuma ECB/2004/2 (4) 10.1. pantā noteikts, ka ECB Valde lemj par ECB struktūrvienību skaitu, nosaukumu un attiecīgo kompetenci.

                     (6)

                     ECB banku uzraudzībā 2020. gada 1. oktobrī tiks veiktas organizatoriskas izmaiņas, tostarp divu papildu struktūrvienību izveide, uzdevumu pārdale un struktūrvienību nosaukuma maiņa. Tādējādi Lēmums (ES) 2018/547 (ECB/2018/11) vairs neatspoguļos ECB banku uzraudzības organizatorisko struktūru.

                     (7)

                     Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt pašu kapitāla lēmumus.

                     (8)

                     Tādēļ būtu jāatceļ Lēmums (ES) 2018/547 (ECB/2018/11),

               IR PIEŅĒMUSI ŠO LĒMUMU.

            1. pants
            Deleģētie pašu kapitāla lēmumi
            Deleģētos lēmumus saskaņā ar Lēmuma (ES) 2018/546 (ECB/2018/10) 2. pantu pieņem kāds no šādiem struktūrvienību vadītājiem:

                        a)

                        Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                        b)

                        Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                        c)

                        Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

            2. pants
            Atcelšana un stāšanās spēkā

               1.   Tiek atcelts Lēmums (ES) 2018/547 (ECB/2018/11).

               2.   Šis lēmums stājas spēkā 2020. gada 1. oktobrī.

            Frankfurtē pie Mainas, 2020. gada 15. septembrī

                  ECB prezidente

               Christine LAGARDE

            (1)  OV L 141, 1.6.2017., 14. lpp.

            (2)  OV L 90, 6.4.2018., 105. lpp.

            (3)  Eiropas Centrālās bankas Lēmums (ES) 2018/547 (2018. gada 27. marts), ar kuru ieceļ struktūrvienību vadītājus deleģēto pašu kapitāla lēmumu pieņemšanai (ECB/2018/11) (OV L 90, 6.4.2018., 110. lpp.).

            (4)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp.).


title: Eiropas Centrālās bankas Lēmums (ES) 2020/1334 (2020. gada 15. septembris), ar ko ieceļ struktūrvienību vadītājus deleģēto lēmumu pieņemšanai par nacionālajos tiesību aktos piešķirtajām uzraudzības pilnvarām un atceļ Lēmumu (ES) 2019/323 (ECB/2020/42)

text:
                  25.9.2020

                  LV

                  Eiropas Savienības Oficiālais Vēstnesis

                  L 312/40

         EIROPAS CENTRĀLĀS BANKAS LĒMUMS (ES) 2020/1334
         (2020. gada 15. septembris),
         ar ko ieceļ struktūrvienību vadītājus deleģēto lēmumu pieņemšanai par nacionālajos tiesību aktos piešķirtajām uzraudzības pilnvarām un atceļ Lēmumu (ES) 2019/323 (ECB/2020/42)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 11.6. pantu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
         ņemot vērā Eiropas Centrālās bankas Lēmumu (ES) 2019/322 (2019. gada 31. janvāris) par tiesību pieņemt lēmumus par nacionālajos tiesību aktos piešķirto uzraudzības pilnvaru deleģēšanu (ECB/2019/4) (2) un jo īpaši tā 3. pantu,
         tā kā:

                     (1)

                     Lai nodrošinātu ievērojamo skaitu lēmumu, kurus Eiropas Centrālajai bankai (ECB) jāpieņem, lai izpildītu savus uzraudzības uzdevumus, izveidota procedūra noteiktu deleģēto lēmumu pieņemšanai.

                     (2)

                     Deleģēšanas lēmums stājas spēkā pēc tam, kad ECB Valde pieņēmusi lēmumu, ar kuru ieceļ vienu vai vairākus struktūrvienību vadītājus lēmumu pieņemšanai, pamatojoties uz deleģēšanas lēmumu.

                     (3)

                     Ieceļot struktūrvienību vadītājus, ECB Valdei būtu jāņem vērā deleģēšanas lēmuma nozīmīgums un to adresātu skaits, kuriem jānosūta deleģētie lēmumi.

                     (4)

                     Ar Eiropas Centrālās bankas Lēmumu (ES) 2019/323 (ECB/2019/5) (3) noteikti struktūrvienību vadītāji deleģēto lēmumu pieņemšanai saskaņā ar Lēmumu (ES) 2019/322 (ECB/2019/4).

                     (5)

                     Lēmuma ECB/2004/2 (4) 10.1. pantā noteikts, ka ECB Valde lemj par ECB struktūrvienību skaitu, nosaukumu un attiecīgo kompetenci.

                     (6)

                     ECB banku uzraudzībā 2020. gada 1. oktobrī tiks veiktas organizatoriskas izmaiņas, tostarp divu papildu struktūrvienību izveide, uzdevumu pārdale un struktūrvienību nosaukuma maiņa. Tādējādi Lēmums (ES) 2019/323 (ECB/2019/5) vairs neatspoguļos ECB banku uzraudzības organizatorisko struktūru.

                     (7)

                     Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt lēmumus par nacionālajos tiesību aktos piešķirtajām uzraudzības pilnvarām.

                     (8)

                     Tādēļ būtu jāatceļ Lēmums (ES) 2019/323 (ECB/2019/5),

               IR PIEŅĒMUSI ŠO LĒMUMU.

            1. pants
            Deleģētie lēmumi par nacionālajos tiesību aktos piešķirtajām uzraudzības pilnvarām
            Deleģētos lēmumus saskaņā ar Lēmumu (ES) 2019/322 (ECB/2019/4) pieņem kāds no šādiem struktūrvienību vadītājiem:

                        a)

                        Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                        b)

                        Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                        c)

                        Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

            2. pants
            Atcelšana un stāšanās spēkā

               1.   Tiek atcelts Lēmums (ES) 2019/323 (ECB/2019/5).

               2.   Šis lēmums stājas spēkā 2020. gada 1. oktobrī.

            Frankfurtē pie Mainas, 2020. gada 15. septembrī

                  ECB prezidente

               Christine LAGARDE

            (1)  OV L 141, 1.6.2017., 14. lpp.

            (2)  OV L 55, 25.2.2019., 7. lpp.

            (3)  Eiropas Centrālās bankas Lēmums (ES) 2019/323 (2019. gada 12. februāris), ar kuru ieceļ struktūrvienību vadītājus, lai pieņemtu deleģētos lēmumus par nacionālajos tiesību aktos piešķirtajām uzraudzības pilnvarām (ECB/2019/5) (OV L 55, 25.2.2019., 16. lpp.).

            (4)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp.).


title: Eiropas Centrālās Bankas Lēmums (ES) 2020/1335 (2020. gada 15. septembris), ar ko ieceļ struktūrvienību vadītājus, lai pieņemtu deleģētos lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, un atceļ Lēmumu (ES) 2019/1377 (ECB/2020/43)

text:
                  25.9.2020

                  LV

                  Eiropas Savienības Oficiālais Vēstnesis

                  L 312/42

         EIROPAS CENTRĀLĀS BANKAS LĒMUMS (ES) 2020/1335
         (2020. gada 15. septembris),
         ar ko ieceļ struktūrvienību vadītājus, lai pieņemtu deleģētos lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, un atceļ Lēmumu (ES) 2019/1377 (ECB/2020/43)
         EIROPAS CENTRĀLĀS BANKAS VALDE,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 11.6. pantu,
         ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
         ņemot vērā Eiropas Centrālās bankas Lēmumu (ES) 2019/1376 (2019. gada 23. jūlijs) par tiesību pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm, deleģēšanu (ECB/2019/23) (2) un jo īpaši tā 3. pantu,
         tā kā:

                     (1)

                     Lai nodrošinātu ievērojamo skaitu lēmumu, kurus Eiropas Centrālajai bankai (ECB) jāpieņem, lai izpildītu savus uzraudzības uzdevumus, izveidota procedūra noteiktu deleģēto lēmumu pieņemšanai.

                     (2)

                     Deleģēšanas lēmums stājas spēkā pēc tam, kad ECB Valde pieņēmusi lēmumu, ar kuru ieceļ vienu vai vairākus struktūrvienību vadītājus lēmumu pieņemšanai, pamatojoties uz deleģēšanas lēmumu.

                     (3)

                     Ieceļot struktūrvienību vadītājus, ECB Valdei būtu jāņem vērā deleģēšanas lēmuma nozīmīgums un to adresātu skaits, kuriem jānosūta deleģētie lēmumi.

                     (4)

                     Ar Eiropas Centrālās bankas Lēmumu (ES) 2019/1377 (ECB/2019/26) (3) noteikti struktūrvienību vadītāji deleģēto lēmumu pieņemšanai saskaņā ar Lēmuma (ES) 2019/1376 (ECB/2019/23) 3., 4., 5. un 6. pantu.

                     (5)

                     Lēmuma ECB/2004/2 (4) 10.1. pantā noteikts, ka ECB Valde lemj par ECB struktūrvienību skaitu, nosaukumu un attiecīgo kompetenci.

                     (6)

                     ECB banku uzraudzībā 2020. gada 1. oktobrī tiks veiktas organizatoriskas izmaiņas, tostarp divu papildu struktūrvienību izveide, uzdevumu pārdale un struktūrvienību nosaukuma maiņa. Tādējādi Lēmums (ES) 2019/1377 (ECB/2019/26) vairs neatspoguļos ECB banku uzraudzības organizatorisko struktūru.

                     (7)

                     Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm.

                     (8)

                     Tādēļ būtu jāatceļ Lēmums (ES) 2019/1377 (ECB/2019/26),

               IR PIEŅĒMUSI ŠO LĒMUMU.

            1. pants
            Deleģēti būtiskas līdzdalības lēmumi

               1.   Deleģētos lēmumus, kas saistīti ar Eiropas Centrālās bankas Regulas (ES) Nr. 468/2014 (ECB/2014/17) (5) 2. panta 16) punktā definētajām nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 4. pantu pieņem VUM pārvaldības un darbības ģenerāldirektorāta ģenerāldirektors vai ģenerāldirektora vietnieks, vai, ja tie nav pieejami, Autorizācijas nodaļas vadītājs, kā arī kāds no šādiem struktūrvienību vadītājiem:

                           a)

                           Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                           b)

                           Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                           c)

                           Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

                     Ja saskaņā ar Lēmuma (ES) 2019/1376 (ECB/2019/23) 3. un 4. pantu deleģētais lēmums saistīts ar vairāk nekā vienu nozīmīgo uzraudzīto iestādi, attiecīgā uzraudzītā iestāde ir tā uzraudzītā iestāde vai grupa, kurā tiek iegūta būtiskā līdzdalība.

               2.   Saskaņā ar Lēmuma (ES) 2019/1376 (ECB/2019/23) 3. un 4. pantu deleģētos lēmumus, kuri nav saistīti ar nozīmīgām uzraudzītajām iestādēm, pieņem VUM pārvaldības un darbības ģenerāldirektorāta ģenerāldirektors vai ģenerāldirektora vietnieks, vai, ja tie nav pieejami, Autorizācijas nodaļas vadītājs.

            2. pants
            Deleģēti anulēšanas lēmumi

               1.   Deleģētos lēmumus, kas attiecas uz Regulas (ES) Nr. 468/2014 (ECB/2014/17) 2. panta 16) punktā definētajām nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 5. pantu pieņem VUM pārvaldības un darbības ģenerāldirektorāta ģenerāldirektors vai ģenerāldirektora vietnieks, vai, ja tie nav pieejami, Autorizācijas nodaļas vadītājs, kā arī kāds no šādiem struktūrvienību vadītājiem:

                           a)

                           Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                           b)

                           Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                           c)

                           Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

               2.   Deleģētos lēmumus, kas attiecas uz Regulas (ES) Nr. 468/2014 (ECB/2014/17) 2. panta 7) punktā definētajām nozīmīgajām uzraudzītajām iestādēm, saskaņā ar Lēmuma (ES) 2019/1376 (ECB/2019/23) 3. un 5. pantu pieņem VUM pārvaldības un darbības ģenerāldirektorāta ģenerāldirektors vai ģenerāldirektora vietnieks, vai, ja tie nav pieejami, Autorizācijas nodaļas vadītājs.

            3. pants
            Deleģēti pārrobežu darbības atļaujas piešķiršanas lēmumi
            Deleģētos lēmumus saskaņā ar Lēmuma (ES) 2019/1376 (ECB/2019/23) 3. un 6. pantu pieņem kāds no šādiem struktūrvienību vadītājiem:

                        a)

                        Sistēmisko un starptautisko banku ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Sistēmisko un starptautisko banku ģenerāldirektorāts;

                        b)

                        Universālo un diversificēto iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Universālo un diversificēto iestāžu ģenerāldirektorāts;

                        c)

                        Specializēto iestāžu un mazāk nozīmīgo iestāžu ģenerāldirektorāta ģenerāldirektors vai ģenerāldirektora vietnieks, ja attiecīgās uzraudzītās iestādes vai grupas uzraudzību veic Specializēto iestāžu un mazāk nozīmīgo iestāžu ģenerāldirektorāts.

            4. pants
            Atcelšana un stāšanās spēkā

               1.   Tiek atcelts Lēmums (ES) 2019/1377 (ECB/2019/26).

               2.   Šis lēmums stājas spēkā 2020. gada 1. oktobrī.

            Frankfurtē pie Mainas, 2020. gada 15. septembrī

                  ECB prezidente

               Christine LAGARDE

            (1)  OV L 141, 1.6.2017., 14. lpp.

            (2)  OV L 224, 28.8.2019., 1. lpp.

            (3)  Eiropas Centrālās bankas Lēmums (ES) 2019/1377 (2019. gada 31. jūlijs), ar ko ieceļ struktūrvienību vadītājus, lai pieņemtu deleģētos lēmumus, kuri attiecas uz pārrobežu darbības atļaujas piešķiršanu kredītiestādēm, būtiskas līdzdalības iegūšanu kredītiestādēs un atļauju anulēšanu kredītiestādēm (ECB/2019/26) (OV L 224, 28.8.2019., 6. lpp.).

            (4)  Lēmums ECB/2004/2 (2004. gada 19. februāris), ar kuru pieņem Eiropas Centrālās bankas Reglamentu (OV L 80, 18.3.2004., 33. lpp.).

            (5)  Eiropas Centrālās bankas Regula (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (OV L 141, 14.5.2014., 1. lpp.).


title: Padomes Lēmums (ES) 2020/2186 (2020. gada 17. decembris) par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz praktisku darba kārtību attiecībā uz Savienības pārstāvju tiesību īstenošanu

text:
                  23.12.2020

                  LV

                  Eiropas Savienības Oficiālais Vēstnesis

                  L 435/65

         PADOMES LĒMUMS (ES) 2020/2186
         (2020. gada 17. decembris)
         par nostāju, kas Eiropas Savienības vārdā jāieņem Apvienotajā komitejā, kura izveidota ar Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas, attiecībā uz praktisku darba kārtību attiecībā uz Savienības pārstāvju tiesību īstenošanu
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 50. panta 2. punktu,
         ņemot vērā Līgumu par Eiropas Savienības darbību un jo īpaši tā 218. panta 9. punktu,
         ņemot vērā Eiropas Komisijas priekšlikumu,
         tā kā:

                     (1)

                     Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”) Savienība ar Padomes Lēmumu (ES) 2020/135 (1) noslēdza 2020. gada 30. janvārī, un tas stājās spēkā 2020. gada 1. februārī.

                     (2)

                     Ar Izstāšanās līguma 166. pantu Apvienotā komiteja, kas izveidota ar Izstāšanās līguma 164. pantu (“Apvienotā komiteja”), ir pilnvarota pieņemt lēmumus par visiem jautājumiem, attiecībā uz kuriem tas ir paredzēts Izstāšanās līgumā. Protokols par Īriju/Ziemeļīriju (“Protokols”) ir Izstāšanās līguma neatņemama sastāvdaļa.

                     (3)

                     Protokola 12. panta 2. punktā Savienības pārstāvjiem ir noteiktas tiesības uz klātbūtni visās Apvienotās Karalistes darbībās, kas saistītas ar to Savienības tiesību noteikumu īstenošanu un piemērošanu, kuri padarīti piemērojami ar Protokolu, kā arī darbībās, kas saistītas ar Protokola 5. panta īstenošanu un piemērošanu. Tajā īpaši paredzētas tiesības pieprasīt informāciju no Apvienotās Karalistes iestādēm par šādām darbībām un pieprasīt šīm iestādēm veikt kontroles pasākumus.

                     (4)

                     Protokola 12. panta 3. punktā paredzēts Apvienotās komitejas lēmums, kurā izklāstīta praktiskā darba kārtība attiecībā uz to tiesību īstenošanu, kas šajā sakarā piešķirtas ar Protokolu. Minētajai darba kārtībai būtu jānodrošina, ka Savienības pārstāvji var efektīvi īstenot Protokola 12. panta 2. punktā paredzētās tiesības.

                     (5)

                     Protokolā paredzētajai Savienības klātbūtnei ir jāņem vērā īpašie apstākļi Īrijas salā, un Savienības pārstāvju tiesības būtu jāīsteno, vienlaikus pienācīgi ņemot vērā ārvalsts suverenitāti un jo īpaši 1998. gada 10. aprīļa Lielās piektdienas jeb Belfāstas nolīgumu.

                     (6)

                     Ir lietderīgi noteikt nostāju, kas Savienības vārdā ir jāieņem Apvienotajā komitejā,

               IR PIEŅĒMUSI ŠO LĒMUMU.

            1. pants
            Nostājas, kas Savienības vārdā ir jāieņem ar Izstāšanās līguma 164. pantu izveidotajā Apvienotajā komitejā attiecībā uz praktisku darba kārtību attiecībā uz Savienības pārstāvju tiesību īstenošanu, kas minēta Protokola 12. panta 2. punktā, pamatā ir Apvienotās komitejas lēmuma projekts, kas pievienots šim lēmumam.

            2. pants
            Apvienotās komitejas lēmumu publicē Eiropas Savienības Oficiālajā Vēstnesī.

            3. pants
            Šis lēmums stājas spēkā tā pieņemšanas dienā.

            Briselē, 2020. gada 17. decembrī

                  Padomes vārdā –

                  priekšsēdētāja

               S. SCHULZE

            (1)  Padomes Lēmums (ES) 2020/135 (2020. gada 30. janvāris) par to, lai noslēgtu Līgumu par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (OV L 29, 31.1.2020., 1. lpp.).

            PROJEKTS
            LĒMUMS Nr. .../2020, KO PIEŅĒMUSI APVIENOTĀ KOMITEJA, KAS IZVEIDOTA AR LĪGUMU PAR LIELBRITĀNIJAS UN ZIEMEĻĪRIJAS APVIENOTĀS KARALISTES IZSTĀŠANOS NO EIROPAS SAVIENĪBAS UN EIROPAS ATOMENERĢIJAS KOPIENAS,
            (... gada ...),
            ar ko paredz praktisku darba kārtību attiecībā uz Protokola par Īriju/Ziemeļīriju 12. panta 2. punktā minēto Savienības pārstāvju tiesību īstenošanu
            APVIENOTĀ KOMITEJA,
            ņemot vērā Protokolu par Īriju/Ziemeļīriju, kas pievienots Līgumam par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas un jo īpaši tā 12. panta 3. punktu,
            IR PIEŅĒMUSI ŠO LĒMUMU.

               1. pants
               Priekšmets

                  1.   Šajā lēmumā ir izklāstīta praktiskā darba kārtība attiecībā uz Protokola par Īriju/Ziemeļīriju (“Protokols”) 12. panta 2. punktā minēto Savienības tiesību īstenošanu ar tās pārstāvju starpniecību.

                  2.   Šajā lēmumā “aptvertās darbības” ir visas Apvienotās Karalistes iestāžu darbības, kas saistītas ar to Savienības tiesību aktu noteikumu īstenošanu un piemērošanu, kuri padarīti piemērojami ar Protokolu, kā arī darbības, kas saistītas ar Protokola 5. panta īstenošanu un piemērošanu, tostarp saskaņā ar minēto pantu pieņemto Apvienotās komitejas lēmumu īstenošanu un piemērošanu, ievērojot Protokola 12. panta 2. punktu.

               2. pants
               Savienības pārstāvji

                  1.   Savienība nodrošina, ka tās pārstāvji, kas īsteno Protokola 12. panta 2. punktā paredzētās tiesības, darbojas godprātīgi un cieši sadarbojas un uztur ciešus sakarus ar Apvienotās Karalistes iestādēm, kuras veic aptvertās darbības.

                  2.   Savienības pārstāvji, kas īsteno Protokola 12. panta 2. punktā paredzētās tiesības, neiesaistās nekādās darbībās, kas neattiecas uz šo tiesību īstenošanu.

                  3.   Savienības pārstāvji, īstenojot savas tiesības uz klātbūtni, ņem vērā norādījumus, ko tiem paziņojušas Apvienotās Karalistes iestādes attiecībā uz viņu drošību un citu personu drošību. Tie ievēro visas prasības, ko likumīgi noteikušas par tiesībaizsardzību atbildīgās Apvienotās Karalistes iestādes, ievērojot Izstāšanās līguma trešās daļas XII sadaļu un XIII sadaļu (120. un 121. pantu).

                  4.   Savienība nodrošina, ka tās pārstāvji informāciju, kas tiem kļuvusi zināma Protokola 12. panta 2. punktā noteikto tiesību īstenošanas rezultātā, nedrīkst izpaust nevienam citam kā tikai Savienības iestādēm, struktūrām, birojiem un aģentūrām, kā arī Apvienotās Karalistes iestādēm, izņemot, ja ir saņemta Savienības kompetentās iestādes, struktūras, biroja vai aģentūras atļauja.

                  5.   Savienības pārstāvjiem ir tiesības piedalīties aptvertajās darbībās Apvienotajā Karalistē, tostarp visās vietās, kur preces vai dzīvnieki tiek ievesti Ziemeļīrijā vai izvesti no tās, izmantojot ostas vai lidostas. Savienības pārstāvji 3. panta 1. punktā minētajiem objektiem var piekļūt tikai tad, ja Apvienotās Karalistes iestāžu pārstāvji ir klāt un izmanto tos aptverto darbību veikšanai, vai ja objekti citādi darbojas minētajā nolūkā. Savienības pārstāvji var pavadīt jebkuru Apvienotās Karalistes iestāžu pārstāvi ikreiz, kad Apvienotā Karaliste veic kādu no aptvertajām darbībām, tostarp tādu kompleksu inspekcijas, kas nav minēti iepriekšējā teikumā.

                  6.   Apvienotā Karaliste veicina to Savienības pārstāvju klātbūtni, kuri īsteno Protokola 12. panta 2. punktā paredzētās tiesības, un nodrošina visu aprīkojumu, ērtības un citas iekārtas, piemēram, pienācīgi aprīkotas darbstacijas un atbilstošus IT savienojumus, kas vajadzīgi to uzdevumu veikšanai.

                  7.   Savienības arhīvi attiecībā uz visu informāciju, kas saistīta ar visām aptvertajām darbībām, ir neaizskarami.

                  8.   Savienības pārstāvjus, kas atrodas Apvienotajā Karalistē, nekavē brīvi pārvietoties Apvienotajā Karalistē, lai īstenotu tiesības saskaņā ar Protokola 12. panta 2. punktu.

                  9.   Īstenojot Protokola 12. panta 2. punktā paredzētās tiesības, Savienības pārstāvjiem ir identifikācijas karte ar fotogrāfiju, kas apliecina viņu vārdu, uzvārdu, amatu un Savienības iestādi, struktūru, biroju vai aģentūru. Savienība izdod šādas identifikācijas kartes, izmantojot paraugu, ko Savienība nodod Apvienotajai Karalistei viena mēneša laikā pēc šā lēmuma stāšanās spēkā.

                  10.   Ierodoties vietās, kur tiek īstenotas Protokola 12. panta 2. punktā paredzētās tiesības, Savienības pārstāvis uzrāda 9. punktā minēto identifikācijas karti. Ievērojot 3. punktu, tiklīdz minētais Savienības pārstāvis ir pienācīgi identificēts, tam nekavējoties piešķir piekļuvi objektam.

                  11.   Savienības pārstāvjiem ir tiesības bez iepriekšēja paziņojuma vai apstiprinājuma ceļot uz Apvienoto Karalisti, lai īstenotu tiesības saskaņā ar Protokola 12. panta 2. punktu. Viņi var ceļot uz Apvienoto Karalisti, izmantojot Savienības izdoto ceļošanas atļauju.

                  12.   Uz Savienības pārstāvjiem Apvienotajā Karalistē, tiem īstenojot Protokola 12. panta 2. punktā paredzētās tiesības, kopā ar viņu laulātajiem un apgādājamiem ģimenes locekļiem neattiecas ne imigrācijas ierobežojumi, ne ārvalstnieku reģistrācijas formalitātes.

                  13.   Savienības pārstāvjiem Apvienotajā Karalistē, kamēr tie īsteno Protokola 12. panta 2. punktā paredzētās tiesības, piešķir tādus pašus valūtas vai valūtas maiņas noteikumus, kādus parasti piešķir starptautisko organizāciju ierēdņiem, kas dzīvo Apvienotajā Karalistē, un viņus atbrīvo no valsts nodokļiem viņu algām, atalgojumam un citām atlīdzībām, ko maksā Savienība vai dalībvalstis. Šādas privilēģijas un imunitāte pret nodokļiem neattiecas uz Savienības pārstāvi, ja viņš ir Apvienotās Karalistes valstspiederīgais (bet ne Apvienotās Karalistes valstspiederīgais, kurš ir arī Savienības dalībvalsts valstspiederīgais un savas iecelšanas laikā nedzīvo Apvienotajā Karalistē) vai Apvienotās Karalistes pastāvīgais iedzīvotājs.

                  14.   Savienības pārstāvjiem Apvienotajā Karalistē, kamēr tie īsteno Protokola 12. panta 2. punktā paredzētās tiesības, ir tiesības bez muitas nodokļa importēt un reeksportēt savas mēbeles un citus priekšmetus, tostarp mehāniskos transportlīdzekļus.

                  15.   Savienības pārstāvju darbības Apvienotajā Karalistē saskaņā ar Protokola 12. panta 2. punktu Izstāšanās līguma trešās daļas XII sadaļas un XIII sadaļas (120. un 121. panta) nolūkos uzskata par Savienības darbībām saskaņā ar Izstāšanās līgumu.

               3. pants
               Kontaktpunkti

                  1.   Apvienotā Karaliste iesniedz Savienībai sarakstu ar iestādēm, kas veic aptvertās darbības, un to objektiem.
                  Apvienotā Karaliste izraugās kontaktpunktu katrai no pirmajā daļā minētajām iestādēm un sniedz Savienībai attiecīgo kontaktinformāciju.

                  2.   Apvienotā Karaliste nekavējoties paziņo Savienībai par visiem grozījumiem 1. punkta pirmajā daļā minētajā sarakstā vai par jebkurām izmaiņām attiecībā uz kontaktpunktu vai kontaktinformāciju.

                  3.   Šā panta 2. punkta vajadzībām Savienība izraugās kontaktpunktu.

               4. pants
               Informācijas pieprasīšanas kārtība

                  1.   Attiecīgi Apvienotās Karalistes pārstāvis vai kontaktpunkts nekavējoties atbild uz jebkuru informācijas pieprasījumu, tādējādi dodot Savienības pārstāvim pietiekami daudz laika novērtēt informāciju, lai varētu īstenot Protokola 12. panta 2. punktā paredzētās tiesības.

                  2.   Ja Apvienotās Karalistes iestādes uzskata, ka informācijas pieprasījums vai šāda pieprasījuma atbilstība nav skaidra vai ka pieprasītās informācijas apjoms pārmērīgi apgrūtina pieprasījuma izpildi, tās var lūgt Savienības pārstāvi, kurš iesniedzis pieprasījumu, to precizēt vai precizēt tā tvērumu.

                  3.   Īstenojot Protokola 12. panta 2. punktā paredzētās tiesības un pienācīgi ņemot vērā savus pienākumus, kas minēti šā lēmuma 2. panta 1. punktā, Savienības pārstāvjiem ir tiesības pārbaudīt un vajadzības gadījumā kopēt dokumentus un ierakstus, kas ir Apvienotās Karalistes iestāžu rīcībā un kas satur informāciju, kura attiecas uz aptvertajām darbībām. Savienība aizsargā šo informāciju saskaņā ar 2. panta 4. punktu.

                  4.   Savienības pārstāvji var pieprasīt, lai Apvienotās Karalistes iestādes, kas veic aptvertās darbības, sniegtu attiecīgu informāciju par šīm darbībām.

               5. pants
               Elektroniska piekļuve piemērojamām informācijas sistēmām, datubāzēm un tīkliem

                  1.   Pēc Savienības pieprasījuma Apvienotā Karaliste nodrošina Savienības pārstāvjiem pastāvīgu un nepārtrauktu reāllaika elektronisko piekļuvi attiecīgajai informācijai, kas ietverta Apvienotās Karalistes tīklos, informācijas sistēmās un datubāzēs un Savienības sistēmu Apvienotās Karalistes valsts moduļos (turpmāk – “IT sistēmas”), kas uzskaitīti 1. pielikumā, ciktāl tas vajadzīgs, lai Savienības pārstāvji varētu īstenot Protokola 12. panta 2. punktā paredzētās tiesības. Savienība nodrošina, ka tās pārstāvji aizsargā šādu informāciju saskaņā ar 3. un 4. punktu.

                  2.   Pēc Savienības pieprasījuma Apvienotā Karaliste arī nodrošina Savienības pārstāvjiem elektronisku piekļuvi attiecīgajai informācijai, kas ietverta 2. pielikumā minētajās IT sistēmās, ciktāl tas nepieciešams, lai Savienības pārstāvji varētu īstenot Protokola 12. panta 2. punktā paredzētās tiesības. Savienība nodrošina, ka tās pārstāvji aizsargā šādu informāciju saskaņā ar 3. un 4. punktu.

                  3.   Piešķirtā piekļuve, ko var izmantot arī attālināti, ir atkarīga no tā, vai Savienības pārstāvji ievēro drošības un citas prasības lietotājiem attiecībā uz katru no šīm IT sistēmām.

                  4.   Savienība nodrošina, ka tās pārstāvji var izmantot 1. un 2. punktā minēto informāciju tikai, lai īstenotu Protokola 12. panta 2. punktā paredzētās tiesības. Savienība nodrošina, ka tās pārstāvji neizpauž informāciju, kas tiem kļuvusi zināma Protokola 1. un 2. punktā noteikto tiesību īstenošanas rezultātā, nevienam citam kā tikai Savienības iestādēm, struktūrām, birojiem un aģentūrām, kā arī Apvienotās Karalistes iestādēm, izņemot, ja ir saņemta Apvienotās Karalistes muitas dienestu un Savienības kompetentās iestādes, struktūras, biroja vai aģentūras atļauja. Apvienotās Karalistes muitas dienesti nevar atteikties atļaut šādu izpaušanu, izņemot pienācīgi pamatotu iemeslu dēļ.

                  5.   Apvienotā Karaliste paziņo Savienībai par visām izmaiņām attiecībā uz 1. un 2. pielikumā uzskaitīto IT sistēmu esamību, tvērumu vai darbību, un dara to savlaicīgi, pirms šādas izmaiņas stājas spēkā.

               6. pants
               Kontroles pasākumu pieprasīšanas kārtība

                  1.   Savienības pārstāvji atsevišķos gadījumos var pieprasīt kontroles pasākumus gan mutiski, gan rakstiski. Šādos pieprasījumos pienācīgi norāda konkrētā kontroles pasākuma pieprasīšanas iemeslus. Pieprasījumus parasti adresē attiecīgās Apvienotās Karalistes iestādes kontaktpersonai, bet mutiskus pieprasījumus var adresēt arī Apvienotās Karalistes iestāžu pārstāvim.

                  2.   Apvienotās Karalistes iestādes pieprasīto kontroles pasākumu veic nekavējoties.

                  3.   Ja Apvienotās Karalistes iestādes uzskata, ka Savienības pārstāvju norādītie pieprasījuma iemesli ir nepietiekami vai neskaidri, Apvienotās Karalistes iestādes var lūgt Savienības pārstāvjus sīkāk precizēt vai paskaidrot šos iemeslus.

               7. pants
               Apvienotā komiteja pārskata šo lēmumu vēlākais [trīs] gadus pēc tā stāšanās spēkā un pēc Savienības vai Apvienotās Karalistes pieprasījuma.

               8. pants
               Stāšanās spēkā
               Šis lēmums stājas spēkā 2021. gada 1. janvārī.

               ...,

                     Apvienotās komitejas vārdā –

                     līdzpriekšsēdētāji

            1. PIELIKUMS
            IT sistēmas, kurās glabājas informācija, kas nepieciešama Protokola 5. panta 3. punkta pirmajā teikumā un Protokola 5. panta 1. un 2. punktā minēto Savienības tiesību aktu īstenošanai

                        —

                        Muitas deklarāciju dienests (CDS), tostarp riska profili un informācija par preču noformējumu un pagaidu uzglabāšanu, ja tāda ir pieejama

                        —

                        Preču pārvadājumu transportlīdzekļu dienests (GVMS)

                        —

                        Kravu pārvadājumu mērķsistēma, tostarp informācija, kas savākta ar alternatīviem līdzekļiem saistībā ar Apvienotās Karalistes deklarāciju par eksporta deklarācijām.

                        —

                        Ziemeļīrijas importa kontroles sistēmas (ICS) valsts domēns, ietverot riska profilus

                        —

                        Ziemeļīrijas Jaunās datorizētās tranzīta sistēmas (NCTS) valsts domēns

                  Citas sistēmas, ko Apvienotās Karalistes iestādes izmanto, lai īstenotu Protokola 5. panta 2. un 4. punktu un 6. panta 1. punktu, ietverot informāciju par atļaujām (ar SMK un Protokolu saistītās atļaujas un lēmumi).

            2. PIELIKUMS
            Citas IT sistēmas, kurās glabājas informācija, kas nepieciešama aptverto darbību veikšanai

                        —

                        Akcīzes preču aprites un kontroles sistēmas (EMCS) valsts domēns

                        —

                        PVN informācijas apmaiņas sistēmas (VIES) valsts domēns un jebkura tieši saistīta Apvienotās Karalistes datubāze, lai aplūkotu Ziemeļīrijas tirgotāju reģistrācijas datus un informāciju, ko Ziemeļīrijas tirgotāji sniedz Apvienotās Karalistes nodokļu administrācijai par darījumiem, kas apliekami ar nodokli saistībā ar preču iegādi ES iekšienē, kas notiek Ziemeļīrijā un kas Ziemeļīrijas tirgotājiem ir jādeklarē.

                        —

                        (Importa) vienas pieturas aģentūras (IOSS un OSS) valsts domēns

                        —

                        PVN atmaksas valsts domēns


               21.1.2021

               LV

               Eiropas Savienības Oficiālais Vēstnesis

               C 23/170

      P8_TA(2019)0164
      Nespēja komitejā nodrošināt vairākumu juridiski saistoša akta priekšlikumam (Reglamenta 171. panta 1. punkta pirmās daļas b) punkta interpretācija)
      Eiropas Parlamenta 2019. gada 13. marta lēmums par nespēju komitejā nodrošināt vairākumu juridiski saistoša akta priekšlikumam (Reglamenta 171. panta 1. punkta pirmās daļas b) punkta interpretācija) (2019/2011(REG))
      (2021/C 23/29)

         Eiropas Parlaments,

                  —

                  ņemot vērā Konstitucionālo lietu komitejas priekšsēdētāja 2019. gada 7. marta vēstuli,

                  —

                  ņemot vērā Reglamenta 226. pantu,

                  1.

                  nolemj piemērot šādu Reglamenta 171. panta 1. punkta pirmās daļas b) punkta interpretāciju:

            “Ja juridiski saistoša akta priekšlikums, kas var būt grozīts vai negrozīts, neiegūst komitejā nodoto balsu vairākumu, tad komiteja ierosina Parlamentam attiecīgo aktu noraidīt.”

                  2.

                  uzdod priekšsēdētājam informatīvos nolūkos nosūtīt šo lēmumu Padomei un Komisijai.


title: Komisijas Lēmums (2021. gada 11. janvāris) par Briselē un Luksemburgā nodarbinātajiem ierēdņiem un pārējiem darbiniekiem piemērojamajām 2022. gada svētku dienām 2021/C 24 I/01

text:
                  22.1.2021

                  LV

                  Eiropas Savienības Oficiālais Vēstnesis

                  CI 24/1

         KOMISIJAS LĒMUMS
         (2021. gada 11. janvāris)
         par Briselē un Luksemburgā nodarbinātajiem ierēdņiem un pārējiem darbiniekiem piemērojamajām 2022. gada svētku dienām
         (2021/C 24 I/01)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību, kas noteikti ar Padomes Regulu (EEK, Euratom, EOTK) Nr. 259/68 (1) , un jo īpaši minēto Civildienesta noteikumu 61. pantu un minētās nodarbināšanas kārtības 16. un 91. pantu,
         ņemot vērā kopīgos noteikumus, ar ko nosaka Eiropas Kopienu ierēdņu svētku dienu sarakstu (2), un jo īpaši šo noteikumu 1. panta 3. punktu,
         tā kā:

                     (1)

                     Saskaņā ar Eiropas Savienības Civildienesta noteikumu 61. pantu un Eiropas Savienības Pārējo darbinieku nodarbināšanas kārtības 16. un 91. pantu ir jāpieņem Briselē un Luksemburgā nodarbinātajiem ierēdņiem un pārējiem darbiniekiem piemērojamo 2022. gada svētku dienu saraksts.

                     (2)

                     2022. gadā Pirmās Lieldienas iekrīt 17. aprīlī.

                     (3)

                     2022. gadā 24. decembris ir sestdiena.

                     (4)

                     2020. gada 18. novembrī notika konsultācijas ar Administrācijas vadītāju kolēģiju, lai saņemtu tās atzinumu par 2022. gada svētku dienu sarakstu,

               IR PIEŅĒMUSI ŠO LĒMUMU.

            Vienīgais pants
            Briselē un Luksemburgā nodarbinātajiem ierēdņiem un pārējiem darbiniekiem 2022. gadā tiek noteiktas šādas svētku dienas:

                        14. aprīlis

                        Zaļā ceturtdiena

                        15. aprīlis

                        Lielā piektdiena

                        18. aprīlis

                        Otrās Lieldienas

                        9. maijs

                        Šūmana deklarācijas gadadiena (1950. g.)

                        26. maijs

                        Debesbraukšanas diena

                        27. maijs

                        diena pēc Debesbraukšanas dienas

                        6. jūnijs

                        Pirmdiena pēc Vasarsvētkiem

                        23. jūnijs*

                        Luksemburgas valsts svētki
                        * piešķir Luksemburgā nodarbinātajiem ierēdņiem un pārējiem darbiniekiem

                        21. jūlijs*

                        Beļģijas valsts svētki
                        * piešķir Briselē nodarbinātajiem ierēdņiem un pārējiem darbiniekiem

                        15. augusts

                        Vissvētās jaunavas Marijas debesīs uzņemšanas diena

                        1. novembris

                        Visu svēto diena

                        2. novembris

                        Mirušo piemiņas diena

                        no 23. decembra līdz 30. decembrim

                        6 dienas gada beigās

                           KOPĀ 2022. gadā

                           17 dienas

            Briselē, 2021. gada 11. janvārī

                  Komisijas vārdā –

                  Komisijas loceklis

               Johannes HAHN

            (1)  OV L 56, 4.3.1968., 1. lpp.

            (2)  Civildienesta noteikumu konsolidētā versija, ko Komisijas dienesti publicējuši 2003. gada janvārī, IV-2. lpp.


Komisijas 04.12.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9995 - PERMIRA / NEURAXPHARM) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 30.09.2020. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9810 - NATIXIS INVESTMENT MANAGERS / LA BANQUE POSTALE / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 19.01.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10037 - MITSUI / VEOLIA / JV) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.01.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10074 - HYUNDAI MOTOR COMPANY / HYUNDAI ASSAN OTOMOTIVE SANAYI) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 19.01.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10066 - CARLYLE / FLENDER) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 21.01.2021. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.10107 - BLACKROCK / MUBADALA / GOLDMAN SACHS / CALISEN) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Padomes Lēmums (KĀDP) 2021/54 (2021. gada 22. janvāris), ar ko groza Lēmumu 2010/231/KĀDP par ierobežojošiem pasākumiem pret Somāliju

text:
                  25.1.2021

                  LV

                  Eiropas Savienības Oficiālais Vēstnesis

                  L 23/18

         PADOMES LĒMUMS (KĀDP) 2021/54
         (2021. gada 22. janvāris),
         ar ko groza Lēmumu 2010/231/KĀDP par ierobežojošiem pasākumiem pret Somāliju
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2010. gada 26. aprīlī pieņēma Lēmumu 2010/231/KĀDP (1).

                     (2)

                     Apvienoto Nāciju Organizācijas Drošības padome 2020. gada 12. novembrī pieņēma Rezolūciju (ANO DPR) 2551 (2020). Minētajā rezolūcijā tiek vēlreiz apstiprināts vispārējs un pilnīgs ieroču embargo attiecībā uz Somāliju un veikti grozījumi paziņojumos attiecībā uz tehnisko konsultāciju, finanšu un cita veida palīdzības sniegšanu un ar militārām darbībām saistītas apmācības nodrošināšanu. Minētajā rezolūcijā tiek vēlreiz apstiprināts aizliegums importēt kokogles no Somālijas, kā arī apstiprināti ierobežojumi attiecībā uz improvizētu sprāgstierīču sastāvdaļu pārdošanu, piegādi un nodošanu Somālijai.

                     (3)

                     Tādēļ būtu attiecīgi jāgroza Lēmums 2010/231/KĀDP.

                     (4)

                     Dažu šā lēmuma pasākumu īstenošanai ir vajadzīga Savienības turpmāka rīcība,

               IR PIEŅĒMUSI ŠO LĒMUMU.

            1. pants
            Lēmumu 2010/231/KĀDP groza šādi:

                        1)

                        Lēmuma 1. pantu groza šādi:

                                    a)

                                    panta 3. punkta f) apakšpunktu aizstāj ar šādu:

                                                “f)

                                                ieroču un ar tiem saistītu visa veida materiālu piegādei, pārdošanai vai nodošanai, kā arī tehniskām konsultācijām, finanšu un cita veida palīdzībai un ar militāro darbību saistītām apmācībām, kas paredzētas vienīgi Somālijas valsts drošības spēku vai Somālijas drošības nozares iestāžu, kas nav Somālijas Federālās valdības iestādes, attīstībai, lai nodrošinātu Somālijas iedzīvotāju drošību. Uz II un III pielikumā minēto priekšmetu piegādi un tehnisko konsultāciju, finanšu un cita veida palīdzības sniegšanu un ar militāro darbību saistītas apmācības nodrošināšanu attiecas šādas attiecīgas apstiprināšanas vai paziņošanas prasības:

                                                            i)

                                                            II pielikumā minēto ieroču un ar tiem saistītu visa veida materiālu piegāde, pārdošana vai nodošana, kura paredzēta vienīgi Somālijas valsts drošības spēku vai Somālijas drošības nozares iestāžu, kas nav Somālijas Federālās valdības iestādes, attīstībai, lai nodrošinātu Somālijas iedzīvotāju drošību, ir iepriekš jāapstiprina Sankciju komitejā, izskatot katru gadījumu atsevišķi, kā izklāstīts 4.a un 4.b punktā;

                                                            ii)

                                                            par III pielikumā minēto tādu ieroču un ar tiem saistītu visa veida materiālu piegādi, pārdošanu vai nodošanu, kas ir paredzēti vienīgi Somālijas valsts drošības spēku attīstībai, lai nodrošinātu Somālijas iedzīvotāju drošību, ir iepriekš jāpaziņo Sankciju komitejai, kā izklāstīts 4. un 4.b punktā;

                                                            iii)

                                                            par III pielikumā minēto ieroču un ar tiem saistītu visa veida materiālu piegādi, pārdošanu vai nodošanu, kā arī tehniskām konsultācijām, finanšu un cita veida palīdzību un ar militāro darbību saistītām apmācībām, kas saistītas ar dalībvalstu vai starptautisko, reģionālo un apakšreģionālo organizāciju militārajām darbībām, kuras paredzētas vienīgi Somālijas drošības nozares iestāžu, kas nav Somālijas Federālās valdības iestādes, attīstībai, lai nodrošinātu Somālijas iedzīvotāju drošību, ir iepriekš jāpaziņo Sankciju komitejai, kā izklāstīts 4.b punktā, un šīs darbības var veikt, ja Sankciju komiteja piecu darbdienu laikā pēc šāda paziņojuma saņemšanas nav pieņēmusi negatīvu lēmumu;”;

                                    b)

                                    panta 4. punktu aizstāj ar šādu:

                                                “4.

                                                Somālijas Federālā valdība ir galvenā atbildīgā par to, lai sniegtu paziņojumu Sankciju komitejai vismaz piecas darbdienas pirms III pielikumā izklāstīto ieroču un ar tiem saistītu visa veida materiālu jebkādas piegādes Somālijas valsts drošības spēkiem, kā izklāstīts šā panta 3. punkta f) apakšpunkta ii) punktā. Citā variantā dalībvalstis, kuras piegādā ieročus un ar tiem saistītus materiālus Somālijas valsts drošības spēkiem, paziņojumu Sankciju komitejai var sniegt vismaz piecas darbdienas iepriekš, par paziņojumu informējot attiecīgo valsts koordinācijas struktūru Somālijas Federālajā valdībā un attiecīgā gadījumā sniedzot Somālijas Federālajai valdībai tehnisku atbalstu saistībā ar paziņošanas procedūrām, saskaņā ar ANO DPR 2498 (2019) 13. un 14. punktu. Paziņojumos ietver informāciju par ieroču un ar tiem saistītu visa veida materiālu ražotāju un piegādātāju, ieroču un munīcijas aprakstu, tostarp veidu, kalibru un daudzumu, ierosināto piegādes datumu un vietu un visu atbilstīgo informāciju attiecībā uz paredzēto galamērķa vienību Somālijas valsts drošības spēkos vai paredzēto uzglabāšanas vietu.”;

                        2)

                        lēmuma IV pielikumu aizstāj ar šā lēmuma I pielikumu;

                        3)

                        lēmuma V pielikumu aizstāj ar šā lēmuma II pielikumu.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2021. gada 22. janvārī

                  Padomes vārdā –

                  priekšsēdētāja

               A.P. ZACARIAS

            (1)  Padomes Lēmums 2010/231/KĀDP (2010. gada 26. aprīlis) par ierobežojošiem pasākumiem pret Somāliju, un ar ko atceļ Kopējo nostāju 2009/138/KĀDP (OV L 105, 27.4.2010., 17. lpp.).

            I PIELIKUMS

                     “IV PIELIKUMS
                     LĒMUMA 1.C PANTA 1. PUNKTĀ MINĒTO PRIEKŠMETU SARAKSTS

                        1.

                           Tetrils (trinitrofenilmetilnitramīns).

                        2.

                           Nitroglicerīns, kas ir savienojumos vai sajaukumos ar Eiropas Savienības Kopējā militāro preču saraksta pozīcijā ML8.a. minētajiem “energoietilpīgajiem materiāliem” vai pozīcijā ML8.c. minētajiem pulverizētajiem metāliem (1) (izņemot gadījumus, kad tas ir iepakots/sagatavots atsevišķās medicīniskās devās).

                        3.

                           Iekārta, kas ir gan īpaši izstrādāta militāram lietojumam, gan īpaši izstrādāta, lai aktivētu, apgādātu ar enerģiju no vienreizējā operatīvā enerģijas avota, izlādētu vai detonētu improvizētas sprāgstierīces (IED).

                        4.

                           “Tehnoloģija”, “kas nepieciešama” 1. un 2. punktā uzskaitīto priekšmetu “ražošanai” vai “izmantošanai”. (Terminu “tehnoloģija”, “kas nepieciešama”, “ražošana” un “izmantošana” definīcijas ir dotas Eiropas Savienības Kopējā militāro preču sarakstā.)

               ”.

               (1)  OV C 98, 15.3.2018., 1. lpp.

            II PIELIKUMS

                     “V PIELIKUMS
                     LĒMUMA 1.C PANTA 2. PUNKTĀ MINĒTO PRIEKŠMETU SARAKSTS

                        1.

                           Iekārtas un ierīces, kas nav norādītas IV pielikuma 2. punktā un kas īpaši izstrādātas, lai izraisītu sprādzienu, izmantojot elektriskus vai neelektriskus līdzekļus (piemēram, palaidējierīces, detonatori, degļi, detonējošas auklas).

                        2.

                           “Tehnoloģija”, “kas nepieciešama” 1. punktā uzskaitīto priekšmetu “ražošanai” vai “izmantošanai”. (Terminu “tehnoloģija”, “kas nepieciešama”, “ražošana” un “izmantošana” definīcijas ir dotas Eiropas Savienības Kopējā militāro preču sarakstā.)

                        3.
                        Šādi spridzināšanas materiāli un maisījumi, kas satur vienu vai vairākas no šādām vielām:

                                    a)

                                    amonija nitrāta degvieleļļa (ANFO);

                                    b)

                                    nitroceluloze (kas satur vairāk nekā 12,5 % slāpekļa (masas));

                                    c)

                                    Nitroglicerīns (izņemot gadījumus, kad tas ir iepakots/sagatavots atsevišķās medicīniskās devās), ja vien tas nav savienojumos vai sajaukumos ar Eiropas Savienības Kopējā militāro preču saraksta pozīcijā ML8.a. minētajiem “energoietilpīgajiem materiāliem” vai pozīcijā ML8.c. minētajiem pulverizētajiem metāliem;

                                    d)

                                    nitroglikols;

                                    e)

                                    pentaeritrīta tetranitrāts (PETN);

                                    f)

                                    pikrilhlorīds;

                                    g)

                                    2,4,6-trinitrotoluols (TNT).

                        4.
                        Sprāgstvielu prekursori:

                                    a)

                                    amonija nitrāts;

                                    b)

                                    kālija nitrāts;

                                    c)

                                    nātrija hlorāts;

                                    d)

                                    slāpekļskābe;

                                    e)

                                    sērskābe.

               ”.


title: Padomes Lēmums (KĀDP) 2021/55 (2021. gada 22. janvāris), ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā

text:
                  25.1.2021

                  LV

                  Eiropas Savienības Oficiālais Vēstnesis

                  L 23/22

         PADOMES LĒMUMS (KĀDP) 2021/55
         (2021. gada 22. janvāris),
         ar ko groza Lēmumu 2011/72/KĀDP par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2011. gada 31. janvārī pieņēma Lēmumu 2011/72/KĀDP (1) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā.

                     (2)

                     Pamatojoties uz Lēmuma 2011/72/KĀDP pārskatīšanu, ierobežojošie pasākumi būtu jāpagarina līdz 2022. gada 31. janvārim, un tā pielikumā būtu jāsvītro ieraksti attiecībā uz četrām personām un attiecībā uz divām personām būtu jāatjaunina informācija par tiesībām uz aizstāvību un tiesībām uz efektīvu aizsardzību tiesā.

                     (3)

                     Tāpēc būtu attiecīgi jāgroza Lēmums 2011/72/KĀDP,

               IR PIEŅĒMUSI ŠO LĒMUMU.

            1. pants
            Lēmumu 2011/72/KĀDP groza šādi:

                        1)

                        lēmuma 5. pantu aizstāj ar šādu:

                           “5. pants
                           Šo lēmumu piemēro līdz 2022. gada 31. janvārim. To pastāvīgi pārskata. Lēmumu vajadzības gadījumā var atjaunināt vai grozīt, ja Padome uzskata, ka tā mērķi nav sasniegti.”;

                        2)

                        pielikumu groza saskaņā ar šā lēmuma pielikumu.

            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2021. gada 22. janvārī

                  Padomes vārdā –

                  priekšsēdētāja

               A. P. ZACARIAS

            (1)  Padomes Lēmums 2011/72/KĀDP (2011. gada 31. janvāris) par ierobežojošiem pasākumiem, kas vērsti pret konkrētām personām un vienībām saistībā ar situāciju Tunisijā (OV L 28, 2.2.2011., 62. lpp.).

            PIELIKUMS
            Lēmuma 2011/72/KĀDP pielikumu groza šādi:

                        1)

                        A daļā (1. pantā minēto personu un vienību saraksts) svītro ierakstus par šādām personām:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2)

                        B daļu (Tiesības uz aizstāvību un tiesības uz efektīvu aizsardzību tiesā saskaņā ar Tunisijas tiesību aktiem) groza šādi:

                                    a)

                                    svītro ierakstus par šādām personām:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    ierakstus attiecībā uz turpmāk norādītajām personām aizstāj ar šādiem ierakstiem:

                                                “14.

                                                Samira Bent Mohamed Ben Rhouma TRABELSI
                                                Izmeklēšana vai tiesa attiecībā uz publisko līdzekļu vai aktīvu piesavināšanos vēl turpinās. Padomes dosjē iekļautā informācija liecina, ka tiesas procesā, uz kuru Padome pamatojās, tika ievērotas tiesības uz aizstāvību un tiesības uz efektīvu aizsardzību tiesā. To jo īpaši apliecina fakts, ka 2011. gada 11. augustāSamira Bent Mohamed Ben Rhouma TRABELSI kundzi viņas jurista klātbūtnē uzklausīja izmeklēšanas tiesnesis.

                                                45.

                                                Montassar Ben Habib Ben Bouali LTAIEF
                                                Izmeklēšana vai tiesa attiecībā uz publisko līdzekļu vai aktīvu piesavināšanos vēl turpinās. Padomes dosjē iekļautā informācija liecina, ka tiesas procesos, uz kuriem Padome pamatojās, tika ievērotas tiesības uz aizstāvību un tiesības uz efektīvu aizsardzību tiesā. To jo īpaši apliecina fakts, ka 2011. un 2013. gadā Montassar Ben Habib Ben Bouali Ltaief kungu viņa juristu klātbūtnē uzklausīja izmeklēšanas tiesnesis.”


title: Politikas un drošības komitejas Lēmums (KĀDP) 2021/58 (2021. gada 14. janvāris), ar ko pagarina Eiropas Savienības KDAP misijas Mali (EUCAP Sahel Mali) misijas vadītāja pilnvaru termiņu (EUCAP Sahel Mali/1/2021)

text:
                  26.1.2021

                  LV

                  Eiropas Savienības Oficiālais Vēstnesis

                  L 26/1

         POLITIKAS UN DROŠĪBAS KOMITEJAS LĒMUMS (KĀDP) 2021/58
         (2021. gada 14. janvāris),
         ar ko pagarina Eiropas Savienības KDAP misijas Mali (EUCAP Sahel Mali) misijas vadītāja pilnvaru termiņu (EUCAP Sahel Mali/1/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (1) un jo īpaši tā 7. panta 1. punktu,
         tā kā:

                     (1)

                     Ievērojot Lēmuma 2014/219/KĀDP 7. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgus lēmumus, lai īstenotu EUCAP Sahel Mali politisko kontroli un stratēģisko vadību, tostarp pieņemt lēmumu par misijas vadītāja iecelšanu.

                     (2)

                     PDK 2020. gada 8. decembrī pieņēma Lēmumu (KĀDP) 2020/2199 (2), ar ko Hervé FLAHAUT kungu iecēla par EUCAP Sahel Mali misijas vadītāju no 2021. gada 1. janvāra līdz 2021. gada 14. janvārim.

                     (3)

                     Padome 2021. gada 7. janvārī pieņēma Lēmumu (KĀDP) 2021/14 (3), ar ko pagarināja EUCAP Sahel Mali darbību līdz 2023. gada 31. janvārim.

                     (4)

                     Savienības Augstais pārstāvis ārlietās un drošības politikas jautājumos ir ierosinājis pagarināt EUCAP Sahel Mali misijas vadītāja Hervé FLAHAUT kunga pilnvaru termiņu no 2021. gada 15. janvāra līdz 2022. gada 14. janvārim,

               IR PIEŅĒMUSI ŠO LĒMUMU.

            1. pants
            Ar šo EUCAP Sahel Mali misijas vadītāja Hervé FLAHAUT kunga pilnvaru termiņš tiek pagarināts līdz 2022. gada 14. janvārim.

            2. pants
            Šis lēmums stājas spēkā tā pieņemšanas dienā.
            To piemēro no 2021. gada 15. janvāra.

            Briselē, 2021. gada 14. janvārī

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 113, 16.4.2014., 21. lpp.

            (2)  Politikas un drošības komitejas Lēmums (KĀDP) 2020/2199 (2020. gada 8. decembris) par Eiropas Savienības KDAP misijas Mali (EUCAP Sahel Mali) misijas vadītāja iecelšanu (EUCAP Sahel Mali/2/2020) (OV L 434, 23.12.2020., 54. lpp.).

            (3)  Padomes Lēmums (KĀDP) 2021/14 (2021. gada 7. janvāris), ar kuru groza Lēmumu 2014/219/KĀDP par Eiropas Savienības KDAP misiju Mali (EUCAP Sahel Mali) (OV L 5, 8.1.2021., 16. lpp.).


title: Politikas un drošības komitejas Lēmums (KĀDP) 2021/59 (2021. gada 14. janvāris) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2021)

text:
                  26.1.2021

                  LV

                  Eiropas Savienības Oficiālais Vēstnesis

                  L 26/3

         POLITIKAS UN DROŠĪBAS KOMITEJAS LĒMUMS (KĀDP) 2021/59
         (2021. gada 14. janvāris)
         par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2021)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. panta trešo daļu,
         ņemot vērā Padomes Lēmumu 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (1) un jo īpaši tā 9. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Ievērojot Lēmuma 2013/233/KĀDP 9. panta 1. punktu, Politikas un drošības komiteja (PDK) saskaņā ar Līguma 38. panta trešo daļu ir pilnvarota pieņemt attiecīgus lēmumus nolūkā īstenot Eiropas Savienības Integrētas robežu pārvaldības palīdzības misijas Lībijā (EUBAM Libya) politisko kontroli un stratēģisko vadību, tostarp lēmumu par misijas vadītāja iecelšanu.

                     (2)

                     Politikas un drošības komiteja 2016. gada 30. augustā pieņēma Lēmumu (KĀDP) 2016/1634 (2), ar ko iecēla Vincenzo TAGLIAFERRI kungu EUBAM Libya misijas vadītāja amatā no 2016. gada 1. septembra līdz 2017. gada 21. augustam.

                     (3)

                        Vincenzo TAGLIAFERRI kunga misijas EUBAM Libya vadītāja pilnvaru termiņš ir ticis regulāri pagarināts – pēdējo reizi līdz 2020. gada 30. septembrim ar Padomes Lēmumu (KĀDP) 2020/903 (3), ar ko groza Lēmumu 2013/233/KĀDP un pagarina EUBAM Libya darbību līdz 2021. gada 30. jūnijam.

                     (4)

                     2021. gada 11. janvārī Savienības Augstais pārstāvis ārlietās un drošības politikas jautājumos ieteica iecelt Natalina CEA kundzi par EUBAM Libya misijas vadītāju no 2021. gada 1. februāra līdz 2021. gada 30. jūnijam,

               IR PIEŅĒMUSI ŠO LĒMUMU.

            1. pants
            Ar šo Natalina CEA kundze tiek iecelta par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāju no 2021. gada 1. februāra līdz 2021. gada 30. jūnijam.

            2. pants
            Šis lēmums stājas spēkā tā pieņemšanas dienā.
            To piemēro no 2021. gada 1. februāra.

            Briselē, 2021. gada 14. janvārī

                  Politikas un drošības komitejas vārdā –

                  priekšsēdētāja

               S. FROM-EMMESBERGER

            (1)  OV L 138, 24.5.2013., 15. lpp.

            (2)  Politikas un drošības komitejas Lēmums (KĀDP) 2016/1634 (2016. gada 30. augusts) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (EUBAM Libya/1/2016) (OV L 243, 10.9.2016., 10. lpp.).

            (3)  Padomes Lēmums (KĀDP) 2020/903 (2020. gada 29. jūnijs), ar ko groza Lēmumu 2013/233/KĀDP par Eiropas Savienības Integrētas robežu pārvaldības palīdzības misiju Lībijā (EUBAM Libya) (OV L 207, 30.6.2020., 32. lpp.).


title: Padomes Lēmums (ES) 2021/720 (2021. gada 29. aprīlis), ar ko ieceļ Reģionu komitejas locekļa aizstājēju, ko izvirzījusi Portugāles Republika

text:
                  4.5.2021

                  LV

                  Eiropas Savienības Oficiālais Vēstnesis

                  L 154/1

         PADOMES LĒMUMS (ES) 2021/720
         (2021. gada 29. aprīlis),
         ar ko ieceļ Reģionu komitejas locekļa aizstājēju, ko izvirzījusi Portugāles Republika
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 305. pantu,
         ņemot vērā Padomes Lēmumu (ES) 2019/852 (2019. gada 21. maijs), ar ko nosaka Reģionu komitejas sastāvu (1),
         ņemot vērā Portugāles valdības priekšlikumu,
         tā kā:

                     (1)

                     Ievērojot Līguma par Eiropas Savienības darbību 300. panta 3. punktu, Reģionu komitejas sastāvā ir reģionālo un vietējo struktūru pārstāvji, kam ir vai nu reģionālas, vai vietējas vēlētas varas pilnvaras, vai arī kuri ir politiski atbildīgi kādam vēlētam forumam.

                     (2)

                     Padome 2020. gada 20. janvārī pieņēma Lēmumu (ES) 2020/102 (2), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un viņu aizstājējus.

                     (3)

                     Pēc Rui Jorge DA SILVA LEITE DE BETTENCOURT kunga pilnvaru termiņa beigām, viņam beidzot pildīt reģionālas izpildstruktūras (Governo Regional dos Açores) locekļa funkcijas, ir atbrīvojusies Reģionu komitejas locekļa aizstājēja vieta.

                     (4)

                     Portugāles valdība ir ierosinājusi par Reģionu komitejas locekļa aizstājēju uz atlikušo pilnvaru laiku, proti, līdz 2025. gada 25. janvārim, iecelt Pedro CHAVES DE FARIA E CASTRO kungu, kurš ir reģionālas struktūras pārstāvis ar politisku atbildību vēlētam forumam (Subsecretário Regional da Presidência do Governo Regional dos Açores),

               IR PIEŅĒMUSI ŠO LĒMUMU.

            1. pants

               Pedro CHAVES DE FARIA E CASTRO kungs, reģionālas struktūras pārstāvis ar politisku atbildību vēlētam forumam: Subsecretário Regional da Presidência do Governo Regional dos Açores, ar šo tiek iecelts par Reģionu komitejas locekļa aizstājēju uz atlikušo pilnvaru laiku, proti, līdz 2025. gada 25. janvārim.

            2. pants
            Šis lēmums stājas spēkā tā pieņemšanas dienā.

            Briselē, 2021. gada 29. aprīlī

                  Padomes vārdā –

                  priekšsēdētāja

               A. P. ZACARIAS

            (1)  OV L 139, 27.5.2019., 13. lpp.

            (2)  Padomes Lēmums (ES) 2020/102 (2020. gada 20. janvāris), ar ko laikposmam no 2020. gada 26. janvāra līdz 2025. gada 25. janvārim ieceļ Reģionu komitejas locekļus un locekļu aizstājējus (OV L 20, 24.1.2020., 2. lpp.).


title: Komisijas Lēmums (ES) 2021/722 (2021. gada 3. maijs), ar ko atjauno Eiropas Statistikas padomdevējas komitejas trīs pašreizējo locekļu pilnvaras un ieceļ divus jaunus locekļus

text:
                  4.5.2021

                  LV

                  Eiropas Savienības Oficiālais Vēstnesis

                  L 154/5

         KOMISIJAS LĒMUMS (ES) 2021/722
         (2021. gada 3. maijs),
         ar ko atjauno Eiropas Statistikas padomdevējas komitejas trīs pašreizējo locekļu pilnvaras un ieceļ divus jaunus locekļus
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Lēmumu Nr. 234/2008/EK (2008. gada 11. marts), ar ko izveido Eiropas Statistikas padomdevēju komiteju un atceļ Padomes Lēmumu 91/116/EEK (1), un jo īpaši tā 4. panta 1. punkta a) apakšpunktu,
         tā kā:

                     (1)

                     Ar Komisijas Lēmumu 2016/C12/02 (2) uz piecu gadu termiņu tika iecelti četri Eiropas Statistikas padomdevējas komitejas (“Komiteja”) locekļi. Minēto locekļu pilnvaru termiņš beidzās 2020. gada 31. decembrī. Trīs locekļi ir piekrituši savu pilnvaru atjaunošanai.

                     (2)

                     Viens no četriem locekļiem, kurš iecelts ar Lēmumu 2016/C12/02, nevar atjaunot savas pilnvaras, un tādēļ viņš būtu jāaizstāj.

                     (3)

                     Atlikušie astoņi locekļi tika iecelti ar Komisijas Lēmumu 2019/C63/05 (3). Viņu attiecīgie pilnvaru termiņi beigsies 2024. gadā. Tomēr viens no šiem astoņiem locekļiem ir atkāpies no amata un tādēļ uz atlikušo pilnvaru laiku viņš būtu jāaizstāj.

                     (4)

                     Tā kā rezerves saraksts, kas izveidots ar Lēmumu 2019/C63/05, ir novecojis, dalībvalstis pēc Komisijas pieprasījuma jaunu Komitejas locekļu iecelšanai ir iesniegušas tai sarakstu ar kandidātiem ar vispāratzītām kvalifikācijām statistikas jomā.

                     (5)

                     Šo divu jaunu locekļu atlasē Komisija ir centusies panākt, lai tie samērīgi pārstāvētu lietotājus, respondentus un citas Savienības statistikā ieinteresētās personas (tostarp zinātnieku aprindas, sociālos partnerus un pilsonisko sabiedrību).

                     (6)

                     Komisija apspriedās ar Eiropas Parlamentu un Padomi par pilnvaru atjaunošanu un jaunu locekļu iecelšanu amatā, un šīs iestādes sniedza pozitīvu atzinumu,

               IR PIEŅĒMUSI ŠO LĒMUMU.

            1. pants

               Claudiu HERTELIU kunga, Ariane KÖNIG kundzes un Birutas SLOKAS kundzes pilnvaras tiek atjaunotas uz piecu gadu termiņu, kas sākas 2021. gada 1. janvārī un beidzas 2025. gada 31. decembrī.

            2. pants

               Roxane SILBERMAN kundze tiek iecelta par Eiropas Statistikas padomdevējas komitejas locekli uz piecu gadu termiņu, kas sākas 2021. gada 1. janvārī un beidzas 2025. gada 31. decembrī.

            3. pants

               Antti RIPATTI kungs tiek iecelts par Eiropas Statistikas padomdevējas komitejas locekli uz laikposmu, kas sākas 2021. gada 1. janvārī un beidzas 2024. gada 8. maijā.

            4. pants
            Šis lēmums stājas spēkā trešajā dienā pēc tā publicēšanas Oficiālajā Vēstnesī.

            Briselē, 2021. gada 3. maijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 73, 15.3.2008., 13. lpp.

            (2)  Komisijas Lēmums 2016/C12/02 (2016. gada 14. janvāris), ar ko ieceļ četrus Eiropas Statistikas padomdevējas komitejas locekļus (OV C 12, 15.1.2016., 2. lpp.).

            (3)  Komisijas Lēmums 2019/C 63/05 (2019. gada 14. februāris), ar ko ieceļ Eiropas Statistikas padomdevējas komitejas astoņus locekļus (OV C 63, 18.2.2019., 4. lpp.).


title: Eiropas Centrālās bankas Lēmums (ES) 2021/730 (2021. gada 29. aprīlis), ar ko groza Lēmumu (ES) 2019/1349 par procedūru un nosacījumiem, ar kādiem kompetentā iestāde īsteno noteiktas pilnvaras attiecībā uz sistēmiski nozīmīgu maksājumu sistēmu pārraudzību (ECB/2021/19)

text:
                  5.5.2021

                  LV

                  Eiropas Savienības Oficiālais Vēstnesis

                  L 157/7

         EIROPAS CENTRĀLĀS BANKAS LĒMUMS (ES) 2021/730
         (2021. gada 29. aprīlis),
         ar ko groza Lēmumu (ES) 2019/1349 par procedūru un nosacījumiem, ar kādiem kompetentā iestāde īsteno noteiktas pilnvaras attiecībā uz sistēmiski nozīmīgu maksājumu sistēmu pārraudzību (ECB/2021/19)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punktu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. pantu, 22. pantu un 34.1. panta pirmo ievilkumu,
         ņemot vērā Eiropas Centrālās bankas Regulu (ES) Nr. 795/2014 (2014. gada 3. jūlijs) par sistēmiski nozīmīgu maksājumu sistēmu pārraudzību (ECB/2014/28) (1) un jo īpaši tās 21. panta 2. punktu,
         tā kā:

                     (1)

                     Regula (ES) Nr. 795/2014 (ECB/2014/28) nosaka pārraudzības prasības, kas piemērojamas sistēmiski nozīmīgām maksājumu sistēmām (SNMS). Euro zonas dalībvalstīs iedibinātu SNMS operatoriem jānodrošina to SNMS atbilstība šīm prasībām. SNMS pārraudzībai izraudzītajām kompetentajām iestādēm jābūt pietiekamiem resursiem un pārraudzības pilnvarām. Dažas no šīm pilnvarām uzskaitītas Regulas (ES) Nr. 795/2014 (ECB/2014/28) 21. pantā, uz kura pamata Eiropas Centrālā banka (ECB) pieņēmusi Eiropas Centrālās bankas Lēmumu (ES) 2019/1349 (ECB/2019/25) (2), kurā sīkāk precizēta procedūra un nosacījumi minēto uzraudzības pilnvaru īstenošanai, ko veic kompetentās iestādes.

                     (2)

                     Regula (ES) Nr. 795/2014 (ECB/2014/28) nesen grozīta, lai atspoguļotu to, ka īpašos un ārkārtas apstākļos varētu būt lietderīgi, ka minētās regulas 1. panta 3. punkta iii) apakšpunktā noteiktajiem kritērijiem atbilstošas SNMS atbilstību minētās regulas prasībām kā izraudzītās kompetentās iestādes pārrauga divas Eurosistēmas centrālās bankas – t. i., nacionālā centrālā banka un ECB, lai gūtu labumu no attiecīgās nacionālās centrālās bankas zināšanām un iepriekš nodibinātām attiecībām ar pārraudzīto iestādi, kā arī lai atzītu ECB lomu šādu SNMS pārraudzībā.

                     (3)

                     Tāpēc Lēmums (ES) 2019/1349 (ECB/2019/25) būtu jāgroza, lai precizētu, kā jāīsteno attiecīgās pārraudzības pilnvaras un jāievēro procesuālie aspekti gadījumā, ja divas Eurosistēmas centrālās bankas izraudzītas par SNMS, kas atbilst Regulas (ES) Nr. 795/2014 (ECB/2014/28) 1. panta 3. punkta iii) apakšpunktā noteiktajiem kritērijiem, kompetentajām iestādēm.

                     (4)

                     Tādēļ attiecīgi jāgroza Lēmums (ES) 2019/1349 (ECB/2019/25),

               IR PIEŅĒMUSI ŠO LĒMUMU.

            1. pants
            Grozījumi
            Lēmumu (ES) 2019/1349 (ECB/2019/25) groza šādi:

                        1)

                        šādi groza 2. pantu:

                                    a)

                                    iekļauj šādu 1.a punktu:

                                       “1.a   Ja divas Eurosistēmas centrālās bankas izraudzītas par kompetentajām iestādēm attiecībā uz konkrētu SNMS Regulas (ES) Nr. 795/2014 (ECB/2014/28) vajadzībām un ja saskaņā ar minētās regulas 1. panta 2. punktu pieņemtajā lēmumā, ar ko attiecīgo maksājumu sistēmu identificē kā SNMS, nav īpaši noteikts citādi, piemēro šādus principus:

                                                   a)

                                                   kompetentās iestādes pilnvaras un tiesības, kas noteiktas šajā lēmumā, var īstenot atsevišķi kāda no divām Eurosistēmas centrālajām bankām, kuras izraudzītas par kompetentajām iestādēm, vai abas kopā;

                                                   b)

                                                   jebkāds kompetentās iestādes pienākums rīkoties noteiktā veidā vai veikt noteiktus pasākumus saistībā ar šajā lēmumā noteikto pilnvaru īstenošanu ir tās Eurosistēmas centrālās bankas pienākums, kura īsteno attiecīgās pilnvaras, vai, ja attiecīgās pilnvaras abas Eurosistēmas centrālās bankas kā uzraudzītās kompetentās iestādes īsteno kopā, tas ir katras iestādes pienākums;

                                                   c)

                                                   abas Eurosistēmas centrālās bankas, kas izraudzītas kā kompetentās iestādes, savā starpā koordinē jebkādu mijiedarbību ar SNMS operatoru un visus tam adresētos pieprasījumus;

                                                   d)

                                                   SNMS operatora vai attiecīgos gadijumos neatkarīga eksperta pienākumi pret kompetento iestādi saskaņā ar šo lēmumu ir pienākumi pret katru no divām Eurosistēmas centrālajām bankām, kas izraudzītas kā kompetentās iestādes, un atbildi uz jebkuru pieprasījumu, ko viena vai abas iestādes iesniegušas saskaņā ar šo lēmumu, sniedz katrai no tām.”

            2. pants
            Nobeiguma noteikums
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.

            Frankfurtē pie Mainas, 2021. gada 29. aprīlī

                  ECB Padomes vārdā –

                  ECB prezidente

               Christine LAGARDE

            (1)  OV L 217, 23.7.2014., 16. lpp.

            (2)  Eiropas Centrālās bankas Lēmums (ES) 2019/1349 (2019. gada 26. jūlijs) par procedūru un nosacījumiem, ar kādiem kompetentā iestāde īsteno noteiktas pilnvaras attiecībā uz sistēmiski nozīmīgu maksājumu sistēmu pārraudzību (ECB/2019/25) (OV L 214, 16.8.2019., 16. lpp.).


title: Padomes Lēmums (KĀDP) 2021/750 (2021. gada 6. maijs) par Amerikas Savienoto Valstu dalību PESCO projektā “Militārā mobilitāte”

text:
                  7.5.2021

                  LV

                  Eiropas Savienības Oficiālais Vēstnesis

                  L 160/112

         PADOMES LĒMUMS (KĀDP) 2021/750
         (2021. gada 6. maijs)
         par Amerikas Savienoto Valstu dalību PESCO projektā “Militārā mobilitāte”
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 46. panta 6. punktu,
         ņemot vērā Padomes Lēmumu (KĀDP) 2017/2315 (2017. gada 11. decembris), ar ko izveido pastāvīgo strukturēto sadarbību (PESCO) un nosaka iesaistīto dalībvalstu sarakstu (1), un jo īpaši tā 9. panta 2. punktu,
         ņemot vērā Padomes Lēmumu (KĀDP) 2020/1639 (2020. gada 5. novembris), ar ko paredz vispārējus nosacījumus, saskaņā ar kuriem trešās valstis varētu izņēmuma kārtā uzaicināt piedalīties atsevišķos PESCO projektos (2), un jo īpaši tā 2. panta 4. apakšpunktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Lēmuma (KĀDP) 2017/2315 9. panta 2. punkta paredzēts, ka Padomei saskaņā ar Līguma 46. panta 6. punktu jāizlemj, vai kāda trešā valsts, kuru iesaistītās dalībvalstis, kas piedalās projektā, vēlas aicināt piedalīties minētajā projektā, atbilst prasībām, kuras Padomei jānosaka.

                     (2)

                     Padome 2018. gada 6. martā pieņēma Lēmumu (KĀDP) 2018/340 (3). Minētā lēmuma 1. pantā ir paredzēts, ka 24 projekta dalībniekiem, tostarp Nīderlandei kā projekta koordinatorei, PESCO satvarā jāattīsta projekts “Militārā mobilitāte” (“PESCO projekts “Militārā mobilitāte””).

                     (3)

                     Padome 2020. gada 5. novembrī pieņēma Lēmumu (KĀDP) 2020/1639, kurā paredzēti vispārēji nosacījumi, saskaņā ar kuriem trešās valstis varētu izņēmuma kārtā uzaicināt piedalīties atsevišķos PESCO projektos. Minētā lēmuma 2. panta 4. punktā ir paredzēts, ka, pamatojoties uz PESCO projekta koordinatora vai koordinatoru paziņojumu un ņemot vērā Politikas un drošības komitejas (PDK) atzinumu, Padomei jāpieņem lēmums saskaņā ar Līguma 46. panta 6. punktu un Lēmuma (KĀDP) 2017/2315 9. panta 2. punktu par to, vai trešās valsts dalība minētajā projektā atbilst Lēmuma (KĀDP) 2020/1639 3. pantā izklāstītajiem nosacījumiem.

                     (4)

                     Amerikas Savienotās Valstis (“ASV”) 2021. gada 23. februārī saskaņā ar Lēmuma (KĀDP) 2020/1639 2. panta 1. punktu nosūtīja PESCO projekta “Militārā mobilitāte” koordinatoram lūgumu piedalīties minētajā projektā. Pēc tam projekta dalībnieki saskaņā ar minēta lēmuma 2. panta 2. punktu uz ASV sniegtās informācijas pamata izvērtēja, vai tā izpilda vispārējos nosacījumus.

                     (5)

                        PESCO projekta “Militārā mobilitāte” koordinators 2021 gada 17. martā saskaņā ar Lēmuma (KĀDP) 2020/1639 2. panta 3. punktu paziņoja Padomei un Augstajam pārstāvim ārlietās un drošības politikas jautājumos, ka šā projekta dalībnieki minētajā dienā ir vienprātīgi vienojušies par to, ka vēlas uzaicināt ASV piedalīties minētajā projektā. Turklāt projekta dalībnieki vienprātīgi vienojās par ASV dalības minētajā projektā tvērumu, veidu un attiecīgajiem posmiem un par to, ka ASV izpilda minētā lēmuma 3. pantā izklāstītos vispārējos nosacījumus.

                     (6)

                     PDK 2021. gada 30. martā vienojās par atzinumu attiecībā uz paziņojumu par ASV lūgumu piedalīties PESCO projektā “Militārā mobilitāte”. Jo īpaši PDK ņēma vērā paziņojumā izklāstīto minētā projekta aprakstu, tostarp tā mērķus, organizāciju un lēmumu pieņemšanu, kā arī tā prioritārās darbības jomas. PDK arī norādīja, ka minētajā projektā netiek veikta ES klasificētas vai sensitīvas informācijas apmaiņa un projekts netiek īstenots ar Eiropas Aizsardzības aģentūras (EAA) atbalstu Padomes Lēmuma (KĀDP) 2020/1639 3. panta g) apakšpunkta nozīmē. Turklāt PDK atzīmēja, ka PESCO projekts “Militārā mobilitāte” nav saistīts ar bruņojuma iepirkumu, pētniecību un spēju attīstību vai ieroču vai spēju un tehnoloģiju izmantošanu un eksportu, un projektā netiek iesaistītas vienības vai investīcijas, uz to neattiecas PESCO iesaistīto dalībvalstu finansējums vai pieprasījumi nodrošināt Savienības finansējumu projekta darbībām.

                     (7)

                     Savā atzinumā PDK arī piekrita tādam ierosinātajam ASV dalības PESCO projektā “Militārā mobilitāte” tvērumam, veidam un apjomam, kā aprakstīts paziņojumā. Tā atzina, ka ASV ir paudušas pilnīgu atbalstu tādam minētā projekta tvērumam, kāds tas noteikts paziņojumā.

                     (8)

                     Tajā pašā atzinumā PDK apstiprināja PESCO projekta “Militārā mobilitāte” dalībnieku vienprātīgi atbalstīto viedokli, ka ASV izpilda Lēmuma (KĀDP) 2020/1639 3. pantā izklāstītos vispārējos nosacījumus:

                                 —

                                 ASV izpilda 3. panta a) punktā noteikto nosacījumu, proti, tās vadās pēc Savienības dibināšanas pamatā esošajām vērtībām, kas izklāstītas Līguma 2. pantā, un Līguma 21. panta 1. punktā minētajiem principiem, kā arī kopējās ārpolitikas un drošības politikas (KĀDP) mērķiem, kuri izklāstīti Līguma 21. panta 2. punkta a), b), c) un h) apakšpunktā; tās rīcība nav pretrunā Savienības un tās dalībvalstu drošības un aizsardzības interesēm, tostarp tā respektē labu kaimiņattiecību principu ar dalībvalstīm; un tai ar Savienību ir politiskais dialogs, kam būtu jāaptver arī drošības un aizsardzības aspekti, kad tā piedalās PESCO projektā “Militārā mobilitāte”;

                                 —

                                 attiecībā uz 3. panta b) punktā izklāstīto nosacījumu par būtisku pievienoto vērtību, ko ASV sniedz PESCO projektam “Militārā mobilitāte”, paziņojumā ir apstiprināta minētā nosacījuma izpilde, sniedzot detalizētu izklāstu par ASV ieguldījumu, tostarp par dalības minētajā projektā tvērumu, veidu un apjomu;

                                 —

                                 attiecībā uz 3. panta c) punktā izklāstīto nosacījumu – paziņojumā ir norādīts, ka ASV dalība PESCO projektā “Militārā mobilitāte” palīdzēs stiprināt kopējo drošības un aizsardzības politiku (KDAP) un Savienības mērķu vērienīgumu, tostarp ar atbalstu KDAP misijām un operācijām;

                                 —

                                 attiecībā uz 3. panta d) punktā izklāstīto nosacījumu – PESCO projekts “Militārā mobilitāte” neattiecas nedz uz bruņojuma iepirkumu, pētniecību un spēju attīstību, nedz arī uz ieroču vai spēju un tehnoloģiju izmantošanu un eksportu. Projekts neparedz nekādu spēju vai tehnoloģiju izstrādi. Līdz ar to ASV dalība minētajā projektā neradīs atkarību no ASV vai ierobežojumus, ko tās varētu noteikt kādai dalībvalstij;

                                 —

                                 attiecībā uz 3. panta e) apakšpunktā izklāstīto nosacījumu, kā tas sīki aprakstīts paziņojumā, – ASV dalība atbilst attiecīgajām PESCO ciešākajām saistībām, kas precizētas Lēmuma (KĀDP) 2017/2315 pielikumā, arī attiecībā uz spēku izvietojamību un sadarbspēju, ko šis projekts palīdz īstenot. Tā kā PESCO projekts “Militārā mobilitāte” nav uz spējām vērsts projekts, šajā kontekstā nav piemērojams nosacījums par ASV līdzdalību to prioritāšu īstenošanā, kuras izriet no Spēju attīstības plāna un koordinētā ikgadējā pārskata par aizsardzību vai kurām ir pozitīva ietekme uz Eiropas aizsardzības tehnisko un rūpniecisko pamatu;

                                 —

                                 ir izpildīta 3. panta f) punktā izklāstītā prasība, jo kopš 2007. gada 30. aprīļa ir spēkā informācijas drošības nolīgums starp Savienību un ASV (4);

                                 —

                                 šajā gadījumā 3. panta g) punktā izklāstītais nosacījums nav piemērojams, jo PESCO projekts “Militārā mobilitāte” netiek īstenots ar Eiropas Aizsardzības aģentūras atbalstu, un tādēļ nav vajadzīgs spēkā esošs administratīvs pasākums ar minēto aģentūru;

                                 —

                                 attiecībā uz 3. panta h) punktā izklāstīto nosacījumu – ASV saskaņā ar Lēmumiem (KĀDP) 2017/2315 un (KĀDP) 2018/909 (5), ir apņēmušās censties vienoties par konkrētajam projektam specifisku administratīvu režīmu un jebkādu citu nepieciešamu projekta dokumentāciju.

                     (9)

                     PDK 2021. gada 30. marta atzinumā ieteica Padomei pieņemt pozitīvu lēmumu par to, vai ASV dalība PESCO projektā “Militārā mobilitāte” atbilst Lēmuma (KĀDP) 2020/1639 3. pantā izklāstītajiem nosacījumiem.

                     (10)

                     Tādēļ Padomei būtu jāpieņem lēmums par to, vai ASV dalība PESCO projektā “Militārā mobilitāte” atbilst Lēmuma (KĀDP) 2020/1639 3. pantā izklāstītajiem nosacījumiem. Pēc tam projekta koordinatoram projekta dalībnieku vārdā jānosūta ASV uzaicinājums piedalīties minētajā projektā. Saskaņā ar Lēmuma (KĀDP) 2020/1639 2. panta 7. punktu ASV minētajam projektam jāpievienojas dienā, kas norādīta administratīvajā režīmā, kuru jāiedibina starp projekta dalībniekiem un ASV saskaņā ar šā lēmuma 4. panta 1. punktu. Padomei jāīsteno uzraudzība saskaņā ar Lēmuma (KĀDP) 2020/1639 5. panta 2. punktu, un minētā Padomes lēmuma 6. panta 2. punktā vai 3. punktā norādīto apstākļu gadījuma tā var pieņemt turpmākus lēmumus,

               IR PIEŅĒMUSI ŠO LĒMUMU.

            1. pants
            Amerikas Savienoto Valstu dalība PESCO projektā “Militārā mobilitāte” atbilst Lēmuma (KĀDP) 2020/1639 3. pantā izklāstītajiem nosacījumiem.

            2. pants
            Šis lēmums stājas spēkā tā pieņemšanas dienā.

            Briselē, 2021. gada 6. maijā

                  Padomes vārdā –

                  priekšsēdētājs

               J. BORRELL FONTELLES

            (1)  OV L 331, 14.12.2017., 57. lpp.

            (2)  OV L 371, 6.11.2020., 3. lpp.

            (3)  Padomes Lēmums (KĀDP) 2018/340 (2018. gada 6. marts), ar ko izveido sarakstu ar projektiem, kurus attīstīs PESCO satvarā (OV L 65, 8.3.2018., 24. lpp.).

            (4)  Nolīgums starp Eiropas Savienību un Amerikas Savienoto Valstu valdību par drošības procedūrām klasificētas informācijas apmaiņai (OV L 115, 3.5.2007., 30. lpp.).

            (5)  Padomes Lēmums (KĀDP) 2018/909 (2018. gada 25. jūnijs), ar ko nosaka kopēju pārvaldes noteikumu kopumu PESCO projektiem (OV L 161, 26.6.2018., 37. lpp.).